CELEX: 32011D0132
Language: da
Date: 2011-02-28 00:00:00
Title: 2011/132/EU: Kommissionens afgørelse af 28. februar 2011 om EU-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2011 (meddelt under nummer K(2011) 1100)

1.3.2011   
            
            
               DA
            
            
               Den Europæiske Unions Tidende
            
            
               L 56/17
            
         KOMMISSIONENS AFGØRELSE
   af 28. februar 2011
   om EU-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2011
   (meddelt under nummer K(2011) 1100)
   (Kun den franske udgave er autentisk)
   (2011/132/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU’s fjernområder (1), særlig artikel 17, stk. 3, første afsnit, første punktum, og
   ud fra følgende betragtninger:
   
               (1)
            
            
               De franske myndigheder har forelagt Kommissionen et program for 2011, som omfatter plantesundhedsforanstaltninger i de franske oversøiske departementer. I programmet beskrives det, hvilke mål der skal nås, hvilke delresultater der forventes, hvilke foranstaltninger der skal gennemføres, hvor længe de skal løbe, og hvor store udgifterne til dem bliver, med henblik på eventuelt EU-tilskud. Foranstaltningerne i programmet opfylder kravene i Kommissionens beslutning 2007/609/EF af 10. september 2007 om fastlæggelse af, hvilke foranstaltninger der er berettigede til EF-tilskud inden for rammerne af programmerne til bekæmpelse af skadegørere på planter og planteprodukter i de franske oversøiske departementer samt på Azorerne og Madeira (2).
            
         
               (2)
            
            
               Kommissionen mener derfor, at programmet opfylder kravene i artikel 17, stk. 1, i forordning (EF) nr. 247/2006.
            
         
               (3)
            
            
               Der bør i overensstemmelse med artikel 17, stk. 3, i forordning (EF) nr. 247/2006 fastsættes et passende maksimumbeløb for EU-tilskuddet, og betalingen bør ske på grundlag af dokumentation forelagt af Frankrig.
            
         
               (4)
            
            
               I henhold til artikel 3, stk. 2, litra a), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (3) finansieres EU-tilskuddet til plantesundhedsforanstaltninger af Den Europæiske Garantifond for Landbruget. Finansiel kontrol af de pågældende foranstaltninger sker efter artikel 9, 36 og 37 i samme forordning.
            
         
               (5)
            
            
               I henhold til artikel 75 i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4) og artikel 90, stk. 1, i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5) skal der forud for indgåelsen af en udgiftsforpligtelse foreligge en finansieringsafgørelse, der er vedtaget af institutionen eller de myndigheder, som denne har bemyndiget, og som angiver de vigtigste elementer i en foranstaltning, der medfører udgiften.
            
         
               (6)
            
            
               Det program, som de franske myndigheder har forelagt, og foranstaltningerne deri vedrører 2011. Nærværende afgørelse bør derfor finde anvendelse fra begyndelsen af kalenderåret 2011, så det bliver muligt at finansiere og udføre disse foranstaltninger korrekt.
            
         
               (7)
            
            
               Denne afgørelse er en finansieringsafgørelse vedrørende udgifterne omhandlet i den anmodning om medfinansiering, der indgår i programmet, som Frankrig har forelagt.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed —
            
         VEDTAGET DENNE AFGØRELSE:
   Artikel 1
   Tildelingen af et EU-tilskud til Frankrig til finansiering af det officielle program til bekæmpelse af skadegørere på planter og planteprodukter i de franske oversøiske departementer for 2011, jf. del A i bilaget, godkendes.
   Tilskuddet er på højst 60 % af de samlede støtteberettigede udgifter, jf. del B i bilaget, dog højst 165 000 EUR (ekskl. moms).
   Artikel 2
   1.   Der udbetales et forskud på 100 000 EUR senest 60 dage efter modtagelsen af en betalingsanmodning fra Frankrig.
   2.   Restbeløbet af EU-tilskuddet udbetales, under forudsætning af at Kommissionen senest den 15. marts 2012 modtager en endelig gennemførelsesrapport i elektronisk form.
   Denne rapport skal mindst indeholde:
   
               a)
            
            
               en kortfattet teknisk evaluering af hele programmet, herunder af, hvor langt man er nået med gennemførelsen af de fysiske og kvalitative mål, og hvilke fremskridt der er gjort, samt en vurdering af de umiddelbare plantesundhedsmæssige og økonomiske virkninger, og
            
         
               b)
            
            
               en udgiftsopgørelse med angivelse af de faktisk afholdte udgifter opdelt efter delprogram og foranstaltning.
            
         3.   Hvad angår det vejledende budget, jf. del B i bilaget, kan Frankrig justere fordelingen af finansieringsmidlerne mellem forskellige foranstaltninger under samme delprogram med højst 15 % af EU-tilskuddet til det pågældende delprogram, forudsat at det programbeløb, der svarer til de samlede støtteberettigede udgifter, ikke overskrides, og at programmets hovedmål ikke dermed bringes i fare.
   Frankrig underretter Kommissionen om alle justeringer.
   Artikel 3
   Denne afgørelse anvendes fra den 1. januar 2011.
   Artikel 4
   Denne afgørelse er rettet til Den Franske Republik.
   
      Udfærdiget i Bruxelles, den 28. februar 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 42 af 14.2.2006, s. 1
   
   
      (2)  EUT L 242 af 15.9.2007, s. 20.
   
      (3)  EUT L 209 af 11.8.2005, s. 1
   
   
      (4)  EFT L 248 af 16.9.2002, s. 1.
   
      (5)  EFT L 357 af 31.12.2002, s. 1.
   
      BILAG
      
         PROGRAM OG VEJLEDENDE BUDGET FOR 2011
      
      DEL A
      
         Program
      
      Programmet består af tre delprogrammer:
      
                  1)
               
               
                  tværdepartementalt delprogram:
                  a)   Foranstaltning 1.1: udvikling af metoder til påvisning af skadegørere baseret på kvantitativ polymerase-kædereaktion (PCR).
                  b)   Foranstaltning 1.2: plantesundhedsforskning og -undersøgelser af citrusproduktionen
               
            
                  2)
               
               
                  delprogram for departementet Martinique:
                  Foranstaltning 2: plantesundhedsundersøgelser og uddannelse af planteskolegartnere (blomsterproduktion)
               
            
                  3)
               
               
                  delprogram for departementet Guadeloupe:
                  a)   Foranstaltning 3.1: forvaltning af et netværk for undersøgelser af bananfluer
                  b)   Foranstaltning 3.2: styring af risikoen for indslæbning af skadegørere via turister.
               
            DEL B
      
         Vejledende budget med angivelse af de forventede delresultater
      
      
                  (EUR)
               
            
                  Delprogrammer
               
               
                  Resultaternes art
                  (S: levering af tjenesteydelser, R: forskningsarbejde/undersøgelser)
               
               
                  Støtteberettigede udgifter
               
               
                  Nationalt finansielt bidrag
               
               
                  Maksimalt EU-tilskud
               
            
                  
                     Tværdepartementalt delprogram
                  
               
            
                  Foranstaltning 1.1
               
               
                  Kvantitativ PCR-metode (R)
               
               
                  120 000
               
               
                  48 000
               
               
                  72 000
               
            
                  Foranstaltning 1.2
               
               
                  Forskning i citrussygdomme (R) og undersøgelse af plantesundhedstilstanden i forbindelse med citrusproduktion (S)
               
               
                  35 000
               
               
                  14 000
               
               
                  21 000
               
            
                  Subtotal
               
               
                  155 000
               
               
                  62 000
               
               
                  93 000
               
            
                  
                     Martinique
                  
               
            
                  Foranstaltning 2
               
               
                  Plantesundhedsundersøgelser og uddannelse af planteskolegartnere (S)
               
               
                  93 300
               
               
                  37 320
               
               
                  55 980
               
            
                  Subtotal
               
               
                  93 300
               
               
                  37 320
               
               
                  55 980
               
            
                  
                     Guadeloupe
                  
               
            
                  Foranstaltning 3.1
               
               
                  Forvaltning af et netværk for undersøgelser af bananfluer (S)
               
               
                  14 200
               
               
                  5 680
               
               
                  8 520
               
            
                  Foranstaltning 3.2
               
               
                  Information af offentligheden om risikoen for indslæbning af skadegørere (S)
               
               
                  12 500
               
               
                  5 000
               
               
                  7 500
               
            
                  Subtotal
               
               
                  26 700
               
               
                  10 680
               
               
                  16 020
               
            
                  I alt
               
               
                  275 000
               
               
                  110 000
               
               
                  165 000